CELEX: 32022R0808
Language: et
Date: 2022-05-23 00:00:00
Title: Komisjoni rakendusmäärus (EL) 2022/808, 23. mai 2022, millega muudetakse rakendusmäärust (EL) nr 540/2011 seoses toimeaine bispüribaki heakskiidu kehtivusajaga (EMPs kohaldatav tekst)

24.5.2022   
               
               
                  ET
               
               
                  Euroopa Liidu Teataja
               
               
                  L 145/37
               
            
         KOMISJONI RAKENDUSMÄÄRUS (EL) 2022/808,
         23. mai 2022,
         millega muudetakse rakendusmäärust (EL) nr 540/2011 seoses toimeaine bispüribaki heakskiidu kehtivusajaga
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 17 esimest lõiku,
         ning arvestades järgmist:
         
                     (1)
                  
                  
                     Komisjoni rakendusmääruse (EL) nr 540/2011 (2) lisa B osas on esitatud toimeained, mis on määruse (EÜ) nr 1107/2009 kohaselt heaks kiidetud.
                  
               
                     (2)
                  
                  
                     30. juulil 2018 esitati toimeaine bispüribaki heakskiidu pikendamise taotlus vastavalt komisjoni rakendusmääruse (EL) nr 844/2012 (3) artiklile 1.
                  
               
                     (3)
                  
                  
                     Komisjoni rakendusmäärusega (EL) 2018/1916 (4) pikendati toimeaine bispüribaki heakskiidu kehtivusaega 31. juulist 2021 kuni 31. juulini 2023.
                  
               
                     (4)
                  
                  
                     Taotluse esitaja kinnitas 22. oktoobril 2020 siiski, et ta ei toeta enam heakskiidu pikendamise taotlust.
                  
               
                     (5)
                  
                  
                     Kuna pikendamistaotlus võeti tagasi, ei ole rakendusmääruse (EL) 2018/1916 kohane asjaomase toimeaine heakskiidu kehtivusaja pikendamine enam põhjendatud. Seepärast tuleks kehtivusaja lõppkuupäevaks määrata varaseim võimalik kuupäev, andes liikmesriikidele piisavalt aega seda toimeainet sisaldavate taimekaitsevahendite lubade tagasivõtmiseks.
                  
               
                     (6)
                  
                  
                     Seepärast tuleks rakendusmäärust (EL) nr 540/2011 vastavalt muuta.
                  
               
                     (7)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) nr 540/2011 lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 23. mai 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  LT L 309, 24.11.2009, lk 1.
         
            (2)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
         
            (3)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).
         
            (4)  Komisjoni 6. detsember 2018. aasta rakendusmäärus (EL) 2018/1916, millega muudetakse rakendusmäärust (EL) nr 540/2011 seoses toimeaine bispüribaki heakskiidu kehtivusaja pikendamisega (ELT L 311, 7.12.2018, lk 24).
      
      
         
            LISA
            Rakendusmääruse (EL) nr 540/2011 lisa B osa 1. reas asendatakse bispüribakki käsitlevas kande kuuendas veerus („Heakskiitmise aegumine“) kuupäev järgmisega: „31. juuli 2022“.